CELEX: 32010R0334
Language: lv
Date: 2010-04-22 00:00:00
Title: Komisijas Regula (ES) Nr. 334/2010 ( 2010. gada 22. aprīlis ), ar ko groza Regulu (EK) Nr. 721/2008 attiecībā uz barības piedevas sastāvu (Dokuments attiecas uz EEZ)

23.4.2010   
            
            
               LV
            
            
               Eiropas Savienības Oficiālais Vēstnesis
            
            
               L 102/21
            
         KOMISIJAS REGULA (ES) Nr. 334/2010
   (2010. gada 22. aprīlis),
   ar ko groza Regulu (EK) Nr. 721/2008 attiecībā uz barības piedevas sastāvu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Ar Komisijas Regulu (EK) Nr. 721/2008 (2) atļauj līdz 2018. gada 15. augustam lietot preparātu no baktērijas Paracoccus carotinifaciens, kura satur daudz sarkano karotinoīdu, kā barības piedevu lašiem un forelēm. Minētā barības piedeva ir iekļauta kategorijā “organoleptiskās piedevas” un funkcionālajā grupā “a ii) krāsvielas; vielas, kas, ja tās izbaro dzīvniekiem, piešķir nokrāsas dzīvnieku izcelsmes pārtikai”.
            
         
               (2)
            
            
               Komisija saņēma pieteikumu ar prasību grozīt atļaujas nosacījumus attiecībā uz barības piedevas sastāvu. Minētajam pieteikumam bija pievienoti attiecīgie papildu dati. Komisija šo pieteikumu pārsūtīja Eiropas Pārtikas nekaitīguma iestādei (“iestāde”).
            
         
               (3)
            
            
               Iestāde 2010. gada janvāra atzinumā secināja, ka prasītais grozījums neietekmēs minētā produkta drošumu un iedarbīgumu (3).
            
         
               (4)
            
            
               Grozītā preparāta novērtējums liecina, ka tas atbilst Regulas (EK) Nr. 1831/2003 5. pantā paredzētajiem atļaujas piešķiršanas nosacījumiem.
            
         
               (5)
            
            
               Tāpēc attiecīgi jāgroza Regula (EK) Nr. 721/2008.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 721/2008 pielikuma trešajā ailē “Sastāvs, ķīmiskā formula, apraksts, analīzes metode”
   
                
            
            
               vārdus:
               
                           “—
                        
                        
                           10–15 g/kg adonirubīna,
                        
                     
                           —
                        
                        
                           3–5 g/kg kantaksantīna”
                        
                     
         
                
            
            
               aizstāj ar vārdiem:
               
                           “—
                        
                        
                           7–15 g/kg adonirubīna,
                        
                     
                           —
                        
                        
                           1–5 g/kg kantaksantīna”.
                        
                     
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 22. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 198, 26.7.2008., 23. lpp.
   
      (3)  The EFSA Journal (2010); 8(1):1428.